अर्थात, शरद पवारांचं वक्तव्य हे ईव्हीएमबद्दलच्या अविश्वासातून आलंय की पराभवाच्या धास्तीनं असा प्रश्न विरोधकांकडून उपस्थित केला जात आहे. 

"ईव्हीएम चीपमध्ये बाहेरून छेडछाड केली जाऊ शकते. गुजरातमध्ये अशा घटना झाल्याची माहिती मला एकजणानं दिली होती. मध्य प्रदेशमध्येही ईव्हीएममध्ये छेडछाड झाल्याचं मी वाचलं होतं. अर्थात, याबद्दल खात्रीलायक माहिती नाही," असं शरद पवार यांनी 'एबीपी माझा'ला दिलेल्या मुलाखतीमध्ये म्हटलं होतं. 

बारामतीची लढत सुप्रिया सुळेंसाठी अवघड जाणार असल्याचं भाजपकडून वारंवार म्हटलं जात होतं. भाजपच्या याच आत्मविश्वासाबद्दल बोलताना शरद पवार यांनी म्हटलं की, "ज्यांनी कधीही निवडणूक लढवली नाही, तेही बारामतीची जागा जिंकणार असल्याचं धाडसानं सांगत आहेत. त्यामुळेच तंत्रज्ञानाच्या मदतीनं काही फेरफार केला आहे का, अशी शंका अनेकांच्या मनात येत आहे." 

शरद पवार यांच्या या वक्तव्याचा रोख भाजपच्या उमेदवार कांचन कुल यांच्याकडे होता. कांचन कुल या रासपचे आमदार राहुल कुल यांच्या पत्नी आहेत. त्या पहिल्यांदाच निवडणूक लढवत आहेत. शरद पवारांनी केलेल्या वक्तव्याबद्दल बीबीसी मराठीनं कांचन कुल यांच्याशी संपर्क साधला. 

23 मे च्या दिवशी गोष्टी स्पष्ट होतील

बारामतीमध्ये काय होईल हे 23 मे च्या दिवशी समजेलच. बारामतीमध्ये भाजप जिंकणार असल्याचा अंदाज शरद पवारांना आला असल्यानंच त्यांनी हे वक्तव्यं केलं, अशी प्रतिक्रिया कांचन कुल यांनी दिली. 

कधीही निवडणूक न जिंकणारे बारामतीची जागा जिंकण्याचा दावा करत आहेत, या शरद पवारांच्या विधानावर बोलताना कांचन कुल यांनी म्हटलं, "सुप्रिया सुळे जेव्हा पहिल्यांदा लोकसभा निवडणुकीला उभ्या राहिल्या होत्या, तेव्हा त्यांनी कुठली निवडणूक लढवली नव्हती. मावळमधून पार्थ पवार उभे आहेत. त्यांनी पूर्वी कुठलीही निवडणूक लढवली नाहीये. तरीही ते जिंकतील असा विश्वास शरद पवारांना वाटतो. मग आम्हीही बारामतीच्या संदर्भात हा विश्वास दाखवत आहोत." 

सुप्रिया सुळे-कांचन कुल

"मला लोकांचा इतका चांगला प्रतिसाद मिळत आहे, की मी पहिल्यांदाच निवडणूक लढवतीये असं वाटतच नाहीये. आमदार सुभाष कुल यांच्या निधनानंतर कुठलीही राजकीय पार्श्वभूमी नसताना रंजना कुल निवडून आल्या होत्या. आजपर्यंत बारामतीमध्ये केवळ एका तालुक्यापुरताच विकास झाला आहे. कुल कुटुंबियांनी केलेलं काम मोठं आहे," असंही कांचन कुल यांनी म्हटलं. 

ईव्हीएम छेडछाड संदर्भात... \n\nवरील लेखासाठी मला एक चांगले शीर्षक द्या.
ईव्हीएमबाबत शरद पवारांनी केलेलं 'ते' वक्तव्यं बारामतीतल्या पराभवाच्या भीतीतून?